سەرۆکى دەستەى مافى مرۆڤى هەرێمى کوردستان ڕایگەیاند، سەردانى زیندانیە مانگرتووەکانى شیلادزێمان کرد و پێم وتن کاردەکەین بۆ ئازادکردنتان بەمەرج و دەڵێت: دۆخى مافى مرۆڤ لەهەرێم لەو ئاستەدا نیە، کە ئێمە دەمانەوێت ئێمه وهك دهسته تهنها لایهنێكی چاودێریین و لهڕاستیدا هیچ شتمان بهدهست نییه.
موننا یاقوو، سەرۆکى دەستەى مافى مرۆڤى هەرێمى کوردستان، لەبارەى دۆخى مافى مرۆڤ و تەندروستى مانگراوانى شیلادزێ لەناو زیندان لە چاوپێکەوتنێکدا لەگەڵ دەنگى ئەمریکا بەمشێوەیەیە زانیارى خستووەتەڕوو.
سەرۆکى دەستەى مافى مرۆڤى هەرێمى کوردستان لە سەرەتای قسەکانیدا سەبارەت بە مانگرتنی زیندانیانی شیلادزێ وتى: ئێمه چووینە ناو زیندان بۆلایان بە گشتی و بەشێک لەوانەمان بینى و قسەمان لەگەڵ کردن، بەشێوەیەکى گشتى دۆخی مانگرتووەکان باشە، چونکە شلەمەنییەکانی وەک قاوە و شەربەت دەخۆنەوە تەنها نان ناخۆن پێم وتن ئێمە لەگەڵ داواکاری گشتی و بەرپرسانى چاکسازی و دادگا لەسەر هێڵ دەبین تا وەڵامێک بۆ ئێوە وەربگرین لەسەر ئازادکردنتان بەمەرج .
دەشڵێت: ههفتهی ڕابردوو من و سهرۆكی ئهنجوومهنی دادوهری و سهرۆكی داواكاری گشتی كۆبووینەوە دواجار گهیشتینه ئەو بڕوایەى، کە پێویستە دادگا دۆسیەى ههریهكێک لەو دەستگیرکراوانە بهجیا ببینێتهوه، چونکە ئاوا یاسایی تر و ڕاستره.
لەبارەى دۆخى مافى مرۆڤ سەرۆکى دەستەى مافى مرۆڤى هەرێمى کوردستان دەڵێت: دۆخى مافى مرۆڤ لەو ئاستەدا نیە، کە ئێمە دەمانەوێت ئهگهر دوور لهسیاسهت ئیش بكهین دهكرێت زۆر ڕهخنهی باش لەو ڕوەوە بگرین ئێمه وهك دهسته تهنها لایهنێكی چاودێریین و لهڕاستیدا هیچ شتمان بهدهست نییه.
پاش ئەوەى دادگاى هەولێر بڕیارى ئازادکردنى بەشێک لە دەستگیرکراوانى بادینانى دەرکرد و بەپێى بریارەکە دەبوایە یەکەم ڕۆژى جەژنى قوربان ئازاد بکرانایە، بەڵام بەبێ بوونى هیچ بیانوییەک بڕیارەکە ڕاگیراوە، لە بەرامبەردا لە ڕۆژى ٢٢ى تەمموزەوە نزیکەى ٦٠ لە دەستگیرکراوانى بادینان، مانگرتنیان لە خواردن و خواردنەوە تا مردن ڕاگەیاند و دواتر بەشێک لەوانە بەهۆى کاریگەرى مانگرتنەکەیان تەندروستیان بەرەوخراپى رۆشت و گواسترانەوە بۆ نەخۆشخانە.
جێگەى ئاماژەیە، دوا بەدوای مانگرتنی دەستگیرکراوانی بادینان بە دروشمی مانگرتن هەتا مردن، سەدان چالاکوانى کۆمەڵگەی مەدەنی و کەسایەتیی سیاسیی لە ناوخۆ و دەرەوەی وڵات، لەژێر هەمان دروشمی زیندانییان مانگرتیان لە خواردن ڕاگەیاندووە، لە رێگەی تۆرە کۆمەڵایەتییەکانەوە بە کورتە ڤیدیۆ مانگرتنی خۆیان بە چەند بەشێک بۆ ڕایگشتی بڵاودەکەنەوە.
وتەکانى موننا یاقو سەرۆکى دەستەى مافى مرۆڤى کوردستان لەبارەى تەندروسىتى دەستگیرکراوانى شیلادزێ لەکاتێکدایە لە هەفتەى ڕابردوودا کەسوکارى بەشێک لەو دەستگیرکراوانە ڕایانگەیاند، بەهۆى کاریگەرى مانگرتن لە خواردن لەلایەن دەستگیرکراوانەوە تەندروستى بەشێک لەو کەسانە کەوتووەتە مەترسیەوە و بەجۆرێک هەندێک لەوانە دۆخییان ناجێگیرە.
ئ.م